הר ליטויה

הר ליטויה או הר ליטוייה (באנגלית: Lituya Mountain) הוא הר ברכס פיירווד'ר בהרי סנט אליאס, בשטח הפארק הלאומי גליישר ביי, במדינת אלסקה, שבארצות הברית. גובהו של ההר 3,623 מטרים מעל פני הים; הר ליטויה הוא ההר ה-44 בגובהו באנטארקטיקה. ההר מתנשא לגובה של 1,105 מטרים מעל סביבתו. הר ליטוייה ממוקם מדרום להר פיירוד'ר. מדרונותיו המזרחיים של הר ליטוייה הם מוצאו של ענף (יובל) של קרחון ג'ונס הופקינס, הנשפך אל מפרץ גליישר שנפתח אל האוקיינוס השקט. במדרונו המערבי של ההר מצוי קרקס קרחוני גדול, הגובל גם בהר פיירווד'ר, בהר קווינסי אדמס ובהר סולסברי. קרקס קרחוני זה עומד בראשו של קרחון פיירווד'ר, הזורם אף הוא ונשפך אל האוקיינוס השקט בסמוך לכף פיירווד'ר. צידו הדרומי של ההר מהווה את מוצאו של קרחון ליטויה, הנשפך אל מפרץ ליטויה שנפתח אל האוקיינוס השקט. ערך מורחב – רעידת האדמה והצונאמי במפרץ ליטויה (1958) ב־9 ביולי 1958, אירעה רעידת אדמה לאורך שבר פיירווד'ר (חלק מהעתק המלכה שארלוט) שגרמה להתרופפות ולנפילה של כ-40 מיליון מטרים מעוקבים של סלעים לתוך מפרץ ליטויה. ההשפעה של נפח סלע עצום זה שנפל מגובה של 700 מטרים לתוך המפרץ, יצר את גל הצונאמי הגדול ביותר שתועד אי פעם (ה"מגה צונאמי" הראשון שתועד) - על פי ההערכות גובהו היה 524 מטרים מעל פני הים. הגל הרס אדמות ועצים עד לגובה של 524 מטרים מעל פני הים סביב המפרץ. ב־11 ביוני 2012, בשעה 14:30, אירעה מפולת אדירה נוספת בבסיס ההר, אשר כיסתה שטח שאורכו 8.9 קילומטרים ורוחבו 0.8 קילומטרים - אשר כלל שטח מעל קרחון ג'ונס הופקינס. מפולת סלעים זו נחשבת למפולת הגדולה ביותר המתועדת בצפון אמריקה. המפולת גרמה לרעידת אדמה בעוצמה של 3.4 בסולם ריכטר. ב־17 באוקטובר 2015 אירעה מפולת אדירה נוספת, שיצרה גל צונמי שגובהו 193 מטרים - מהגבוהים שנמדדו אי פעם. התמוטטות זו נגרמה על ידי נסיגת קרחון עקב התחממות כדור הארץ. קרחון זה החזיק את מדרונות ההר, ונסיגתו גרמה למפולת. השם "ליטויה" מופיעה לראשונה בפרסום משנת 1852 בה נקרא ההר ברוסית "הר לטויה" - במפה מעשה ידי ההידרוגרף מיכאיל טבנקוף (Михаил Дмитриевич Тебеньков) מהצי הרוסי הקיסרי. הטיפוס הראשון המתועד לפסגת ההר בוצע בשנת 1962 על ידי אס. אריג'י (S. Arighi), ד. בון (D. Bohn), ד. צ'אפליר (D. Chappelear), אייץ'. פלשמן (H. Flachsmann), א. מקי (A. Maki), מ. מאשקין ( M. Mushkin) ו-ל. נילסן (L. Nielsen). לא מטפסים על הר ליטויה לעיתים קרובות, בין היתר בשל קרבתו להר פיירווד'ר הגבוה והמוכר יותר, ובחלקו בשל גישה קשה ומזג אוויר גרוע ברכס פיירווד'ר. • STEVEN N. WARD, SIMON DAY, THE 1958 LITUYA BAY LANDSLIDE AND TSUNAMI — A TSUNAMI BALL APPROACH, Journal of Earthquake and Tsunami, Vol. 4, No. 4 (2010) 285–319 DOI: 10.1142/S1793431110000893 • Francis E. Caldwell, Land of the Ocean Mists: The Wild Ocean Coast West of Glacier Bay, P 50 • Higman, B., Shugar, D.H., Stark, C.P. et al., The 2015 landslide and tsunami in Taan Fiord, Alaska, Sci Rep 8, 12993 (2018). https://doi.org/10.1038/s41598-018-30475-w • Kurt Repanshek, Massive Landslide Coats Glacier Bay National Park's Johns Hopkins Glacier Like Chocolate Frosting, July 11th, 2012 הר ליטויה באתר הסקר הגאולוגי של ארצות הברית הר ליטויה באתר שירות הפארקים הלאומיים של ארצות הברית הר ליטויה באתר peakbagger תרשים הנוף הנשקף מהר ליטויה באתר peakvisor תיאור חוף הים באזור הר ליטויה באתר coastview מפת אזור הר ליטויה מזג אוויר נוכחי עדכני בהר ליטויה, וכן תחזית מזג אוויר עדכנית ארוכת טווח עבור הר ליטויה תחזית מזג אוויר עדכנית ארוכת טווח עבור הר ליטויה (לפי גבהים) מידע גאוגרפי באתר הסקר הגאולוגי של ארצות הברית מידע גאוגרפי והיסטורי לפי מקור אחר גובהו של ההר 3,634 מטרים מעל פני הים הרי אנטארקטיקה לפי גובהם תיאור רעידת האדמה והמגה-צונאמי ראו במאמר Massive Landslide Coats Glacier Bay National Park's Johns Hopkins Glacier Like Chocolate Frosting, המפורט להלן בפסקת "לקריאה נוספת ראו במאמר he 2015 landslide and tsunami in Taan Fiord, Alaska, המפורט בפסקת "לקריאה נוספת" מקור השם באתר שירות הפארקים הלאומיים של ארצות הברית